19 sarnaqäwi: Jacobun jach’a familiapa
AKAX wali jach’a familiarakisä. Jacobun 12 yuqanakapawa. Ukat Jacobuxa phuchanakanirakïnwa. ¿Sutinakap yattati? Mä qhawqxa akanwa yatiqañäni.
Lean wawanakapaxa: Rubén, Simeón, Leví ukat Judá satäpxänwa. Raquelax jan wawanïsaxa, wal llakisïna. Ukatwa Bilha uywatapa Jacoburux warmit churäna, Bilha uywatasti Dan ukat Neftalí sat wawanakanïnwa. Ukatxa Lea warmix Zilpa uywataparuw Jacoburux warmit churarakïna, ukat Zilpaxa Gad ukat Aser sat wawanakanïnwa. Ukatxa Leax pä wawampwa ususïna, Isacar ukat Zabulón satäpxänwa.
Tiempompixa Raquelax wawanïxarakïnwa. José sasaw nayrïr wawaparux sutiyäna. Jutïrinwa José tuqit juk’ampi parlaskañäni, kunattix jupax wali uñt’at jaqïnwa. Jacobux Labanampi jakaskän ukhaxa 11 wawanakanïnwa.
Jacobux phuchanakanirakïnwa, ukampisa mä phuchapan sutipakiw Biblian qillqataxa. Dina satänwa.
Mä uruxa, Jacobux Labanan utapat Canaán uraqir kutt’añwa amtxäna. Ukatwa jach’a familiaparusa, uywanakaparusa tantachthapisin uka markat kutt’anxapxäna.
Jacobux familiapampi Canaanar kutt’anxäna uka qhipatwa Raquelax yaqha wawanïxäna. Mä saräwinwa ususïna. Raquelax janiw walt’xänti, ususiskän ukhaw jiwxäna. Ukampis asu wawax walikïskänwa. Benjamín sasaw Jacobux sutiyäna.
Jacobun 12 wawanakapan sutinakap amtañasawa, uka wawanakampiw Israel jach’a markax qalltäna. Israelan 12 tribunakapax Jacobun 10 wawanakapan sutinakap api, ukat Joseyan pä wawapan sutinakapamp aparaki. Uka wawanak utjkäna ukhatxa walja tiempompiw Isaacax jakaskäna, allchhinakapar uñjasax wal kusispachäna. Dina allchhipax kunarus purt’asitayna uk jichhax uñjarakiñäni.
Génesis 29:32-35; 30:1-26; 35:16-19; 37:35.
Jiskt’äwinaka
- ¿Jacobun Lea nayrïr warmipan suxta wawanakapaxa kuna sutinakanïnsa?
- Lean uywatap Zilpa warmimpiw Jacobux wawanirakïna, ¿uka pä wawax kamsatänsa?
- Raquelan uywatap Bilha warmimpiw Jacobux wawanirakïna, ¿uka pä wawax kamsatänsa?
- ¿Raquelan pä wawapax kamsatänsa, ukat kunas pasatayna qhipïr wawa ususiskän ukhaxa?
- Kunjamtï aka dibujon uñaskixa, ¿Jacobux qhawqha wawanakanïnsa, ukat kuna sutini jach’a markaptapxänsa?
Yaqha jiskt’äwinakampi
- Liyt’añamawa Génesis 29:32-35; 30:1-26, ukat 35:16-19.
¿Nayra tiempoxa hebreo wawanakarux kunjamsa sutinak uchapxiritayna, uk kunjamsa Jacobun 12 wawanakapan uñjtanxa?
- Liyt’añamawa Génesis 37:35.
Jacob tatan phuchanakapatxa Dina saparukiw aytasi, ukampisa ¿kunjamatsa yattanxa yaqha phuchanakanïtapxa? (Gén. 37:34, 35.)
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn